Video: Yolande Korkie doen finale beroep vir haar man se vrylating‘n Skermskoot uit die video. Yolande Korkie, die vrou van ŉ Suid-Afrikaanse man wat deur Al-Kaida in Jemen aangehou word, het ŉ finale beroep gedoen vir haar man se vrylating. In die video wat deur die noodlenigingsorganisasie Gift of the Givers beskikbaar gestel is, sit Yolande saam met haar seun en dogter en smeek sy die ontvoerders om haar man, Pierre, vry te laat. “Pierre is ŉ onskuldige en eerlike persoon wat die belange van die armes gedien het deur sy onderrig. Ek en my twee kinders mis hom verskriklik, hy was net ŉ gewone man van Suid-Afrika.Ek wil dit duidelik maak dat die Suid-Afrikaanse regering nie enige losprysgeld betaal het nie en dat Anas [Aal-Hamati] van Gift of the Givers nie enige geld ontvang het nie.” Yolande sê haar man is ernstig siek en sal nie in aanhouding oorleef nie. Dit is reeds 11 dae sedert die laaste gesprekke met die ontvoerders en die familie het slegs sowat 48uur voor die spertyd vir die losprys se betaling. Lees alles oor Pierre Korkie.